Ivari Padar

**Ivari Padar** (sündinud 12. märtsil 1965 Navil) on võro päritolu Eesti poliitik, endine Euroopa Parlamendi liige, endine Riigikogu liige ja endine minister.

Novembris 2024 valiti ta Võru Instituudi direktoriks, tööd alustas ta 2025. aasta jaanuaris.

## Haridus
*1984 Võru Tööstustehnikum
*1987–1995 Tartu Ülikool, filosoofiateaduskond (ajalugu)

## Poliitiline karjäär
### Põllumajandusministrina
Aastatel 1999–2002 oli Padar Eesti põllumajandusminister Mart Laari juhitud valitsuses. Aastatel 2002–2009 oli Padar Sotsiaaldemokraatliku Erakonna (esialgu Mõõdukate) esimees. 2002–2005 oli ta Võru Linnavolikogu liige,  sealhulgas 2002–2003 volikogu esimees. 

### 2004. aasta Riigikogu valimised ja rahandusministrina
2003. aastal kandideeris ta Võru-, Valga- ja Põlvamaal Riigikokku ja osutus valituks. Padar kogus 5253 häält, mis oli nii üle Eesti tema erakonna kui ka valimisringkonna parim tulemus. 2004. aasta Euroopa Parlamendi valimistel osutus ta valituks, kuid loobus mandaadist. Ta oli 5. aprillil 2007 ametisse astunud Andrus Ansipi teise valitsuse rahandusminister. 

### Europarlamendis (2009–2014) ja põllumajandusministrina
21. maini 2009. 2009. aasta Euroopa Parlamendi valimistel oli ta SDE esinumber ja osutus valituks. Ta kandideeris 2011. aasta Riigikogu valimistel ning osutus 3227 häälega valituks, kuid jätkas Euroopa Parlamendi liikmena. Tema asemel asus XII Riigikogu koosseisus tööle Rein Randver. 7. aprillil 2014 lahkus ta Euroopa Parlamendist, et asuda Taavi Rõivase valitsuses põllumajandusministriks. 

### 2015. ja 2019. aasta Riigikogu valimised
2015. aasta Riigikogu valimistel kogus Padar Võru, Valga ja Põlva valimisringkonnast 3992 häält ja osutus valituks. Kuni 2016. aasta detsembrini oli ta riigikogu maaelukomisjoni esimees, 2017. aastal juhtis Riigikogu riigireformi arengusuundade väljatöötamise probleemkomisjoni. 2019. aasta Riigikogu valimistel sai ta 1457 häälega ringkonnamandaadi ning oli Riigikogu maaelukomisjoni ja julgeolekuasutuste järelevalve erikomisjoni liige.

### 2024. aasta Euroopa Parlamendi valimised
Ta kandideeris 2024. aasta Euroopa Parlamendi valimistel, kogus 1221 häält ning ei osutunud valituks. 

## Töökäik

*1984 Võru Piimatoodete Kombinaadi transporditööline
*1988–1990 Võru Remondi- ja Ehitusjaoskonna puusepp
*1990–1991 Võru 2. 9-klassilise Kooli õpetaja
*1993–1994 Võru abilinnapea
*1994–1995 Võrumaa Talupidajate Liidu tegevesimees
*1995–1997 Rahandusministeeriumi kantsleri abi
*1997–1999 ASi HT Hulgi peadirektor 
*1999–2002 põllumajandusminister
*2002–2003 AS Tallink Duty Free nõunik
*2003–2007 X Riigikogu koosseisu liige
*2007–2009 rahandusminister
*2009 XI Riigikogu koosseisu liige
*2009–2014 Euroopa Parlamendi liige
*2014–2015 põllumajandusminister
*2015–2019 XIII Riigikogu koosseisu liige
*2019–2023 XIV Riigikogu koosseisu liige

## Tunnustus
*2008 – pressisõber
*2011 – Riigivapi III klassi teenetemärk
*2016 – mõjukaim maaelu edendaja, Maaleht 
*2022 – Ratsaspordiliidu teenetemärk.

## Isiklikku
Ivari Padar on teist korda abielus. Tal on esimesest abielust tütar ja poeg.

Ivari Padar valdab võru keelt ning on osalenud võru kultuurielus muuhulgas võru keele eestkõnelejana.

## Liikmesus
* Eesti Grilliliidu auliige 
* Eesti Lihaveisekasvatajate Seltsi auliige
* MTÜ Eesti Noortalunikud auliige
* Võrumaa Talupidajate Liidu liige
* Navi külaseltsi liige

## Viited


## Välislingid
* Riigikogu liikme veebileht
* Priit Pullerits: Kuberner Padar, ilma karjata, Arter, 18. oktoober 2008
* Hanneli Rudi.  Pressisõbral pole salanippi ajakirjanikega suhtlemiseks, Postimees, 10. detsember 2008
* Rein Sikk. Ministrite edetabel: tublim Padar, nõrgim Kiisler EPL, 27. detsember 2008
* Peeter Ernits. Ivari Padar: Parema meelega istuksin siin Navil Maaleht, 31. detsember 2008
* Ott Heinapuu. Erakonna juhatus toetas Padarit sotside esinumbrina eurovalimistel EPL, 19. jaanuar 2009
* Allar Viivik. Ivari Padar pageb raske ministritöö eest Brüsselisse? Õhtuleht, 20. jaanuar 2009
*  Padar: euro saavutamiseks tuleb loobuda mõnest lubadusest Postimees, 20. jaanuar 2009 
* Ivari Padar: Tabude murdmise aeg EPL, 19. veebruar 2009
*  Ivari Padar: neli nõuannet uuele rahandusministrile Postimees, 27. mai 2009
* Mait Ots. Padar Brüsselis – pissiv koer on veel nägemata, Maaleht, 29. oktoober 2009
*